Kultuur - HTS John Vorster
HTS John Vorster spog met 'n wye verskeidenheid kultuuraktiwiteite waaraan leerders kan deelneem. Op die gebied van redenaars, is die JV's uiters kompeterend en welbekend op plaaslike, sowel as nasionale vlak.
ons hou 'n Glansfees, waartydens die sterre van ons kultuuraktiwiteite weereens hul talente tydens 'n spoggeleentheid vir almal wys
Pierre van der Merwe in gr. 8, maak groot opslae in 2019 met sy fenomenale sangtalent. Hy wen nie minder as agt afdelings deur die loop van die jaar in verskeie kunswedstryde nie en hou die JV's se naam hoog op kultuurgebied.
​`n Redenaarstoespraak kan aangepas word deur die spreker om verskillende doelwitte te bereik. `n Toespraak kan oorredend wees, dit kan insiggewende feite oordra en kennis verbreed of dit kan sommer net vermaaklik wees.
Elke toespraak begin egter op dieselfde punt. Daar moet navorsing gedoen word, die inligting moet gesif word, en dan moet die inligting weer aanmekaar gesit word om `n logiese praatjie, wat in sy doel slaag, te produseer. Dit is vir seker ook nie maklik om voor `n groep mense te staan en vir 'n tydperk hulle volle aandag te hou en dan ook hoorbaar, verstaanbaar en oortuigend te wees met jou inligting nie.
In 2020 is Phebe Venter ons topsenior redenaar in beide Afrikaans en Engels en Zaylee-Ann Olwage, is ons topjunior redenaar in albei afdelings. Ons hou hul vordering met afwagting dop in 2020.